stanford-oval/wikipedia huggingface dataset:
רוקדים עם כוכבים (רשת)
היסטוריה

בין סגנונות הריקוד בעונתה הראשונה של התוכנית היו הג'ייב, הטנגו, הוואלס, הסמבה והרומבה. בעונה זו התמודדו שמונה זוגות וזכו בה השחקנית אליענה בקייר והרקדן אורון דהן. בעקבות נתוני הצפייה המרשימים שבה התוכנית לעונה נוספת (2006) בה זכו השחקן גיא אריאלי והרקדנית מאשה טרויאנסקי. בשנת 2007 עלתה העונה השלישית, שזוכיה היו השחקן רודריגו גונזלס והרקדנית נעמה תבורי. בשנת 2008 הוקרנה העונה הרביעית, בה זכו השחקנית גלית גיאת והרקדן קיריל סיבולפוב. בסיבוב החמישי של העונה הרביעית נאלצו השחקנית לוסי דובינצ'יק והרקדן דניס בלוצרקובסקי לפרוש מהתחרות עקב פריצת דיסק חמורה של בלוצרקובסקי. בעונה החמישית זכו השחקן והדוגמן מייקל לואיס והרקדנית אנה ארונוב. זו הייתה הזכייה הראשונה של ארונוב, לאחר מספר עונות בהן זכתה במקום השני או השלישי.
ב-1 בנובמבר 2010 החל שידורה של העונה השישית בה זכו השחקן שלומי קוריאט והרקדנית הדס פישר. בעונה זו התארחו השחקניות פמלה אנדרסון ואמיליה אטיאס. בעונה זו השתתפה גילי שם טוב, לסבית, שרקדה עם בת זוג. מהלך זה היווה תקדים בתולדות הפורמט והוא סוקר גם ברשתות טלוויזיה זרות ובעקבותיו אף ניסו בהפקה האמריקנית של התוכנית לנהל מגעים עם השחקנית פורשיה דה רוסי כדי שתשתתף בתוכנית באופן דומה, אך הניסיון כשל והרעיון לא יצא לפועל. ב-6 במאי 2012 העונה השביעית יצאה לדרך כאשר המנחים אבי קושניר והילה נחשון הוחלפו על ידי גיא זוארץ וירדן הראל. בסיבוב השישי, בו הייתה לראשונה שיטת דו-קרב, הזמרת אילנית והרקדן חיים פרשטיין נאלצו לפרוש בגלל בעיות רפואיות של אילנית בגב וברגל (הם הזוג השני שפרש מהתוכנית) ובעקבות כך התקיימה הדחה רגילה.
בעונתה השנייה זכתה הסדרה זכתה בפרס האקדמיה לטלוויזיה בשנת 2006 בקטגוריית "תוכנית המציאות הטובה ביותר".
ביולי 2018 פורסם כי רשת 13 (הזכיינית המקורית) שקלה עונה שמינית לתוכנית אולם בסוף "רוקדים עם כוכבים" עברה לקשת 12.
שופטי ומנחי התוכנית

אבי קושניר והילה נחשון הנחו את התוכנית מהעונה הראשונה ועד העונה השישית. את העונה השביעית הנחו גיא זו-ארץ וירדן הראל.
שופטי ומנחי התוכנית > שופטי התוכנית

אלי מזרחי - רקדן. (עונות 1–7)
קלוד דדיה - רקדן וכוריאוגרף. (עונות 1–4, 6)
גברי לוי - כוריאוגרף ומנהל אמנותי. (עונות 1–2, 4–5)
גבי אלדור - מבקרת ריקוד ("העיר", "חדשות", "דבר" ו"גלי צה"ל") וכוריאוגרפית. (עונות 1–2)
סאלי אן פרידלנד - רקדנית וכוריאוגרפית. (עונה 3)
יוסי יונגמן - רקדן וכוריאוגרף. (עונה 3)
אילנית תדמור - מורה למחול וכוריאוגרפית. (עונה 4)
דנה פרנס - רקדנית וכוריאוגרפית. (עונה 5)
אמיר פרישר גוטמן - רקדן, כוריאוגרף ובמאי. (עונה 5)
חנה לסלאו - שחקנית וקומיקאית. (עונה 6)
אורי פסטר - במאי ומחזאי. (עונה 7)
מיכל אמדורסקי - רקדנית וזמרת. (עונה 7)
סקירת סדרה

| עונה | עונה | מספר הזוגות | הזוכים | מקום שני | מקום שלישי |
| --- | --- | --- | --- | --- | --- |
|  | 1 | 8 | אליענה בקייר ואורון דהן | סמי הורי ואנה ארונוב | ניצה שאול ודניס בלוצרקובסקי |
|  | 2 | 10 | גיא אריאלי ומאשה טרויאנסקי | חיים רביבו ואנה ארונוב | פיני טבגר ודורית מילמן |
|  | 3 | 10 | רודריגו גונזלס ונעמה תבורי | אילנית לוי ודניס בלוצרקובסקי | מיקי קם ויניב קקון |
|  | 4 | 12 | גלית גיאת וקיריל סיבולפוב | ויקה פינקלשטיין ודני יוחטמן | ליאור מילר ואנה ארונוב |
|  | 5 | 11 | מייקל לואיס ואנה ארונוב | משה פרץ ופולינה צ'יקטונוב | איציק כהן ואלונה דיסקין |
|  | 6 | 12 | שלומי קוריאט והדס פישר | רון שחר ואנה ארונוב | עדי הימלבלוי ודניס בלוצרקובסקי |
|  | 7 | 13 | אסף הרץ ומאשה טרויאנסקי | מיקי גבע ויוליה פרוקופנקו | עמית פרקש ואורון דהן |
העונה הראשונה (2005)

שופטי העונה הם: אלי מזרחי, קלוד דדיה, גברי לוי וגבי אלדור.
למקום השלישי הגיעו ניצה שאול ודניס בלוצרקובסקי, למקום השני הגיעו סמי הורי ואנה ארונוב ובמקום הראשון זכו אליענה בקייר ואורון דהן.
הזוגות:
| ידוען | רקדן מקצועי | מקום |
| --- | --- | --- |
| שירז טל (דוגמנית) | בוריס זלצמן | הדחה ראשונה |
| עומר ברנע (שחקן) | ויקטוריה מגלניק-טינקלמן | הדחה שנייה |
| אבי גרייניק (קומיקאי) | פולינה צ'יקטונוב | הדחה שלישית |
| בקי גריפין (מגישת טלוויזיה) | דני יוחטמן | הדחה רביעית |
| איתן אורבך (שחיין) | דורית מילמן | הדחה חמישית |
| ניצה שאול (שחקנית) | דניס בלוצרקובסקי | מקום שלישי |
| סמי הורי (שחקן) | אנה ארונוב | מקום שני |
| אליענה בקייר (שחקנית) | אורון דהן | הזוכים |
העונה השנייה (2006)

שופטי העונה הם: אלי מזרחי, קלוד דדיה, גברי לוי וגבי אלדור.
למקום השלישי הגיעו פיני טבגר ודורית מילמן, למקום השני הגיעו חיים רביבו ואנה ארונוב ובמקום הראשון זכו גיא אריאלי ומאשה טרויאנסקי.
הזוגות:
| ידוען | רקדן מקצועי | מקום |
| --- | --- | --- |
| פבלו רוזנברג (זמר) | פולינה צ'יקטונוב | הדחה ראשונה |
| שירה וילנסקי (שחקנית) | דניס בלוצ'רקובסקי | הדחה שנייה |
| ריקי גל (זמרת) | אורון דהן | הדחה שלישית |
| שירלי בוגנים (דוגמנית) | קיריל סיבולפוב | הדחה רביעית |
| רז מאירמן (מנחה טלוויזיה) | מירית קרדונר | הדחה חמישית |
| לימור גולדשטיין (שחקנית) | דני יוחטמן | הדחה שישית |
| לימור אטיאס (שחקנית) | חיים פרשטיין | הדחה שביעית |
| פיני טבגר (שחקן) | דורית מילמן | מקום שלישי |
| חיים רביבו (כדורגלן) | אנה ארונוב | מקום שני |
| גיא אריאלי (שחקן) | מאשה טרויאנסקי | הזוכים |
העונה השלישית (2007)

שופטי העונה הם: אלי מזרחי, קלוד דדיה, סאלי אן פרידלנד ויוסי יונגמן.
למקום השלישי הגיעו מיקי קם ויניב קקון, למקום השני הגיעו אילנית לוי ודניס בלוצרקובסקי ובמקום הראשון זכו רודריגו גונזלס ונעמה תבורי.
הזוגות:
| ידוען | רקדן מקצועי | מקום |
| --- | --- | --- |
| מיכל זו-ארץ (שחקנית) | חיים פרשטיין | הדחה ראשונה |
| יונתן כהן (דוגמן) | נטלי דריקר | הדחה שנייה |
| דנה דבורין (מגישת טלוויזיה) | קיריל סיבולפוב | הדחה שלישית |
| דניאלה פיק (זמרת) | בוריס זלצמן | הדחה רביעית |
| מיכאל הנגבי (שחקן, מנחה טלוויזיה) | פולינה צ'יקטונוב | הדחה חמישית |
| בוני גינצבורג (שדרן ספורט) | מאשה טרויאנסקי | הדחה שישית |
| אלון אבוטבול (שחקן) | ויקטוריה מגלניק-טינקלמן | הדחה שביעית |
| מיקי קם (שחקנית) | יניב קקון | מקום שלישי |
| אילנית לוי (מלכת יופי לשעבר) | דניס בלוצרקובסקי | מקום שני |
| רודריגו גונזלס (כוכב טלוויזיה) | נעמה תבורי | הזוכים |
העונה הרביעית (2008)

שופטי העונה הם: אלי מזרחי, קלוד דדיה, גברי לוי ואילנית תדמור.
למקום השלישי הגיעו ליאור מילר ואנה ארונוב, למקום השני הגיעו ויקה פינקלשטיין ודני יוחטמן ובמקום הראשון זכו גלית גיאת וקיריל סיבולפוב.
הזוגות:
| ידוען | רקדן מקצועי | מקום |
| --- | --- | --- |
| נדב אבקסיס (שחקן) | דורית מילמן | הדחה ראשונה |
| רותם סלע (דוגמנית) | יניב קקון | הדחה שנייה |
| אורן סמדג'ה (ג'ודוקא) | פולינה צ'יקטונוב | הדחה שלישית |
| עינת ארליך (מנחת טלוויזיה) | אורון דהן | הדחה רביעית |
| לוסי דובינצ'יק (שחקנית) | דניס בלוצרקובסקי | פרשו |
| אבי כהן (כדורגלן) | מירית קרדונר | הדחה חמישית |
| זהר ליבה (דוגמן, שחקן) | אנסטסיה שפירו | הדחה שישית |
| עודד פז (שחקן, קומיקאי) | ויקי שופלצוב | הדחה שביעית |
| שרון וכסלר (חזאית) | בוריס זלצמן | הדחה שמינית |
| ליאור מילר (שחקן, דוגמן) | אנה ארונוב | מקום שלישי |
| ויקה פינקלשטיין (דוגמנית, כוכבת טלוויזיה) | דני יוחטמן | מקום שני |
| גלית גיאת (שחקנית) | קיריל סיבולפוב | הזוכים |
לוסי דובינצ'יק ודניס בלוצרקובסקי, פרשו עקב פריצת דיסק חמורה של דניס.
העונה החמישית (2009)

שופטי העונה הם: אלי מזרחי, אמיר פרישר גוטמן, גברי לוי ודנה פרנס.
למקום השלישי הגיעו איציק כהן ואלונה דיסקין, למקום השני הגיעו משה פרץ ופולינה צ'יקוטונוב ובמקום הראשון זכו מייקל לואיס ואנה ארונוב.
הזוגות:
| ידוען | רקדן מקצועי | מקום |
| --- | --- | --- |
| פנינה רוזנבלום (דוגמנית, אשת עסקים) | דניס בלוצרקובסקי | הדחה ראשונה |
| מיטל דוהן (שחקנית) | ויקטור צמח | הדחה שלישית |
| גאלה קוגן (שחקנית, דוגמנית) | אורון דהן | הדחה רביעית |
| ליאת בלו (דוגמנית, כוכבת טלוויזיה, שחקנית) | יניב קקון | הדחה חמישית |
| זהר שטראוס (שחקן) | דורית מילמן | הדחה שישית |
| אורלי ויינרמן (שחקנית) | חיים פרשטיין | הדחה שנייה & הדחה שביעית |
| שמעון אמסלם (כדורסלן) | מאשה טרויאנסקי | הדחה שמינית |
| מירה עווד (שחקנית, מוזיקאית) | דני יוחטמן | הדחה תשיעית |
| איציק כהן (שחקן) | אלונה דיסקין | מקום שלישי |
| משה פרץ (זמר) | פולינה צ'יקטונוב | מקום שני |
| מייקל לואיס (שחקן, דוגמן) | אנה ארונוב | הזוכים |
העונה החמישית (2009) > פרק גלגל הצלה (עונה 5)

אחרי 5 הדחות היה פרק גלגל הצלה לגאלה, פנינה, ליאת, מיטל ואורלי (שהייתה גם המנצחת), אך אחרי פרק ההצלה נחשף בפנאי פלוס שהמתמודדות גאלה, מיטל ופנינה לא היו ממשיכות בתוכנית גם אם הם היו נבחרות להמשיך בתוכנית (בגלל התחייבויות אחרות), רשת השיבה בתגובה כי הם "פעלו על פי מדיניות", ולא אישרה או הכחישה את הטענות. בנוסף, נאמר כי "מכבדים את ההחלטה של המתמודדות".
העונה השישית (2010, 2011)

שופטי העונה הם: אלי מזרחי, קלוד דדיה וחנה לסלאו.
למקום השלישי הגיעו עדי הימלבלוי ודניס בלוצרקובסקי, למקום השני הגיעו רון שחר ואנה ארונוב ובמקום הראשון זכו שלומי קוריאט והדס פישר.
הזוגות:
| ידוען | רקדן מקצועי | מקום |
| --- | --- | --- |
| שרון חזיז (זמרת) | יניב קקון | הדחה ראשונה |
| איציק זוהר (כדורגלן בינלאומי לשעבר) | אלונה דיסקין | הדחה שנייה |
| הילה אלפרט (שחקנית, עיתונאית) | חיים פרשטיין | הדחה שלישית |
| אקי אבני (שחקן, מנחה טלוויזיה) | פולינה צ'יקטונוב | הדחה רביעית |
| גילי שם טוב (שדרנית ספורט) | דורית מילמן | הדחה חמישית |
| טל ברקוביץ' (דוגמנית) | בוריס זלצמן | הדחה שישית |
| קובי פרץ (זמר) | רינה גרינשפון | הדחה שביעית |
| מרחב מוהר (מתאגרף) | אנסטסיה שפירו | הדחה שמינית |
| דליה מזור (קריינית טלוויזיה) | דני יוחטמן | הדחה תשיעית |
| עדי הימלבלוי (שחקנית, דוגמנית) | דניס בלוצרקובסקי | מקום שלישי |
| רון שחר (שחקן) | אנה ארונוב | מקום שני |
| שלומי קוריאט (שחקן, קומיקאי) | הדס פישר | הזוכים |
העונה השישית (2010, 2011) > טבלת נקודות

| זוג | מקום | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- | --- |
| שלומי והדס | 1 | 23+21=44 | 22 | 21 | 22+26=48 | 27+26=53 | 30+10=40 | 23+30=53 | 28+29=57 |
| רון ואנה | 2 | 18+15=33 | 24 | 23 | 22+20=42 | 21+26=47 | 27+0=27 | 27+23=50 | 29+27=56 |
| עדי ודניס | 3 | 23+17=40 | 17 | 17 | 21+20=41 | 25+23=48 | 23+0=23 | 24+27=51 | 26 |
| דליה ודני | 4 | 22+21=43 | 19 | 13 | 19+24=43 | 23+26=49 | 20+0=20 | 24+20=44 |  |
| מרחב ואנסטסיה | 5 | 21+17=38 | 21 | 23 | 19+22=41 | 22+23=45 | 25+0=25 |  |  |
| קובי ורינה | 6 | 19+18=37 | 21 | 20 | 19+21=40 | 19+23=42 |  |  |  |
| טל ובוריס | 7 | 19+21=40 | 16 | 23 | 22+26=48 |  |  |  |  |
| גילי ודורית | 8 | 20+17=37 | 15 | 16 |  |  |  |  |  |
| אקי ופולינה | 9 | 22+17=39 | 21 |  |  |  |  |  |  |
| הילה וחיים | 10 | 19+16=35 | 18 |  |  |  |  |  |  |
| איציק ואלונה | 11 | 19+19=38 |  |  |  |  |  |  |  |
| שרון ויניב | 12 | 16+19=35 |  |  |  |  |  |  |  |
העונה השביעית (2012)

בין השנים 2005–2011 הנחו הילה נחשון ואבי קושניר את שש העונות הראשונות של תוכנית המציאות "רוקדים עם כוכבים" בערוץ 2 של רשת.
בעונה השביעית של התוכנית ב-2012 הוחלפו נחשון וקושניר בגיא זוארץ וירדן הראל.
שופטי העונה הם: אלי מזרחי, אורי פסטר ומיכל אמדורסקי.
למקום השלישי הגיעו עמית פרקש ואורון דהן, למקום השני הגיעו מיקי גבע ויוליה פרוקופנקו ובמקום הראשון זכו אסף הרץ ומאשה טרויאנסקי.
הזוגות:
| ידוען | רקדן מקצועי | מקום |
| --- | --- | --- |
| גילי מוסינזון (כדורסלן) | אנסטסיה שפירו | הדחה ראשונה |
| שלמה בראבא (שחקן, קומיקאי) | פולינה צ'יקטונוב | הדחה שנייה |
| דנה עדיני (שחקנית, זמרת) | אנטון לפידוס | הדחה שלישית |
| נועה מימן (במאית, שחקנית) | דני יוחטמן | הדחה רביעית |
| אביהו שבת (זמר) | אלינה שוסטין | הדחה חמישית |
| אילנית (זמרת) | חיים פרשטיין | פרשו |
| שלומי לחיאני (ראש עיריית בת ים) | רינה גרינשפון | הדחה שישית |
| אורנה דץ (זמרת) | יניב קקון | הדחה שביעית/שמינית |
| יובל שם-טוב (שחקן, כוכב ילדים) | ויקי שופלצוב | הדחה שביעית/שמינית |
| אסתי זקהיים (שחקנית) | בוריס זלצמן | הדחה תשיעית |
| עמית פרקש (שחקנית) | אורון דהן | מקום שלישי |
| מיקי גבע (קומיקאי) | יוליה פרוקופנקו | מקום שני |
| אסף הרץ (שחקן) | מאשה טרויאנסקי | הזוכים |
אילנית וחיים פרשטיין, פרשו בגלל בעיות רפואיות של אילנית בגב וברגל שנגרמו ממחלת העקמת.
העונה השביעית (2012) > טבלת נקודות

| זוג | מקום | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- | --- |
| אסף ומאשה | 1 | 21 | 22 | 20 | 23 | 25+5=30 | W | 29+23=52 | 30+23=53 | 29+28=57 |
| מיקי ויוליה | 2 | 15 | 19 | 19 | 22 | 22+0=22 | L+22 | 27+27=54 | 25+24=49 | 27+29=56 |
| עמית ואורון | 3 | 18 | 19 | 15 | 16 | 23+0=23 | W | 24+27=51 | 25+28=53 | 24 |
| אסתי ובוריס | 4 | 18 | 22 | 22 | 17 | 18+0=18 | W | 24+27=51 | 23+26=49 |  |
| יובל וויקי | 5 | 19 | 19 | 21 | 21 | 22+5=27 | L+26 | 23+23=46 |  |  |
| אורנה ויניב | 6 | 19 | 19 | 21 | 22 | 20+5=25 | W | 22+23=45 |  |  |
| שלומי ורינה | 7 | 15 | 19 | 16 | 19 | 19+0=19 | L+21 |  |  |  |
| אילנית וחיים | 8 | 17 | 20 | 22 | 20 | 23+5=28 | פרשו |  |  |  |
| אביהו ואלינה | 9 | 19 | 20 | 22 | 20 | 24+5=29 |  |  |  |  |
| נועה ודני | 10 | 17 | 19 | 20 | 18 | 19+5=24 |  |  |  |  |
| דנה ואנטון | 11 | 19 | 19 | 21 | 18 |  |  |  |  |  |
| שלמה ופולינה | 12 | 19 | 20 | 19 |  |  |  |  |  |  |
| גילי ואנסטסיה | 13 | 18 | 16 |  |  |  |  |  |  |  |
רייטינג

התוכנית זכתה לאחוזי רייטינג גבוהים ואף הגיעה למקומות הראשונים בטבלאות הרייטינג.
| רייטינג | עונה 1 | עונה 2 | עונה 3 | עונה 4 | עונה 5 | עונה 6 | עונה 7 |
| --- | --- | --- | --- | --- | --- | --- | --- |
| ממוצע רייטינג | 30.4% | 25.4% | 24.8% | 21.7% | 20.8% | 25% | 22.1% |
ראו גם

נולד לרקוד
רק רוצים לרקוד
לא נפסיק לרקוד
רוקדים עם כוכבים (רוסיה)
הערות שוליים

↑  ערן סויסה, מוכנים שוב לרקוד עם כוכבים?, באתר ישראל היום, 19 ביולי 2018
↑  ערן בר-און, ירדן הראל תנחה את "רוקדים עם כוכבים", באתר ynet, 21 במרץ 2012
↑  אדם סרור, הסחטן האוטומטי, באתר ynet, 11 בינואר 2010
| 0 | 1 | 2 |
| --- | --- | --- |
| הקודם: 2005 - אין | פרס האקדמיה הישראלית לטלוויזיה - תוכנית מציאות (ריאליטי)  2006 - רוקדים עם כוכבים | הבא: 2008 - נולד לרקוד |
השופטים בעונה החמישית
אליענה בקייר ואורון דהן, זוכי העונה הראשונה
סמליל העונה השביעית
צורת המים

| --- | --- |

 בימוי:  גיירמו דל טורו 
 הופק בידי:  ג'יי. מיילס דייל, גיירמו דל טורו 
 תסריט:  ונסה טיילור, גיירמו דל טורו
 עריכה:  Sidney Wolinsky 
 שחקנים ראשיים:  סאלי הוקינס ניק סירסי Nigel Bennett לורן לי סמית' ג'ון קפלוס מייקל סטולברג דאג ג'ונס ריצ'רד ג'נקינס מייקל שאנון אוקטביה ספנסר מורגן קלי 
 מוזיקה:  אלכסנדר דספלה 
 צילום:  דן לאוסטסן 
 מדינה:  ארצות הברית, מקסיקו 
 חברת הפקה:  סרצ'לייט פיקצ'רס, TSG אנטרטיינמנט 
 חברה מפיצה:  20th Century Fox France, נטפליקס, סרצ'לייט פיקצ'רס, דיסני+ 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  31 באוגוסט 2017 
 משך הקרנה:  123 דק' 
 שפת הסרט:  אנגלית, רוסית, שפת הסימנים האמריקאית, צרפתית 
 סוגה:  סרט בסוגת ספרות עלילה ספקולטיבית, סרט רומנטי, סרט ריאליזם קסום, מלודרמה, סרט דרמה, סרט מתח, סרט פנטזיה, מלודרמה 
 מקום התרחשות:  בולטימור 
 תקציב:  19,400,000 דולר אמריקאי
 הכנסות באתר מוג'ו:   theshapeofwater
 פרסים:  פרס אריה הזהב  פרס אוסקר לעיצוב האמנותי הטוב ביותר (Paul Denham Austerberry, Jeff Melvin)  פרס אוסקר למוזיקה המקורית הטובה ביותר (אלכסנדר דספלה)  פרס אוסקר לבמאי הטוב ביותר (גיירמו דל טורו)  פרס אוסקר לסרט הטוב ביותר  פרס איגוד מבקרי הקולנוע של דאלאס-פורט וורת' לסרט הטוב ביותר 
 אתר רשמי
 דף הסרט ב־IMDb
 
צורת המים (באנגלית: The Shape of Water) הוא סרט פנטזיה אמריקאי זוכה אוסקר משנת 2017 בבימויו של גיירמו דל טורו על פי תסריט שכתבו ונסה טיילור ודל טורו עצמו.
בסרט מככבים סאלי הוקינס, מייקל שאנון, ריצ'רד ג'נקינס, דאג ג'ונס, מייקל סטולברג ואוקטביה ספנסר. עלילת הסרט מתרחשת בבולטימור בשנת 1962 ומלווה את גיבורת הסרט, אילמת שעובדת במתקן ממשלתי שמתאהבת ביצור אמפיבי שכלוא במעבדה.
הסרט הוקרן במסגרת התחרות הראשית בפסטיבל הסרטים הבינלאומי ה-74 בוונציה, שבו הוקרן בבכורה ב-31 באוגוסט 2017, וזכה בפרס אריה הזהב לסרט הטוב ביותר. הסרט גם הוקרן בפסטיבל הסרטים הבינלאומי בטורונטו. הסרט קיבל שבחים רבים, כשמבקרים רבים הכריזו על הסרט בתור הסרט הטוב ביותר של דל טורו מאז "המבוך של פאן" ובמיוחד שיבחו את הופעתה של הוקינס, בתפקיד האילמת.
מכון הסרטים האמריקאי בחר בסרט בתור אחד מעשרת הסרטים הטובים לשנת 2017. הסרט זכה בשני פרסי גלובוס הזהב, כולל לבמאי הטוב ביותר, מתוך שבע מועמדויות, ובארבעה פרסי אוסקר, כולל לסרט הטוב ביותר ולבמאי הטוב ביותר, מתוך 13 מועמדויות.
"צורת המים" הוקרן לראשונה באופן מוגבל ב-1 בדצמבר 2017 בשני בתי קולנוע בניו-יורק, לפני הפצתו הנרחבת ב-8 בדצמבר 2017. הסרט עובד גם לספר שנכתב על ידי דל טורו ודניאל קראוס וייצא לאור ב-27 בפברואר 2018.
צוות השחקנים

סאלי הוקינס — אלייזה אספוזיטו, אילמת העובדת במתקן מחקר סודי
מייקל שאנון — קולונל ריצ'רד סטריקלנד, האיש האחראי על הצוות החוקר את היצור
ריצ'רד ג'נקינס — ג'יילס, חבר ושכן של אליסה ארוניסט
אוקטביה ספנסר — זלדה פולר, עמיתה לעבודה של אליסה
דאג ג'ונס — האיש האמפיבי, יצור דמוי אדם, ה"נכס" שמוחזק במתקן
מייקל סטולברג — ד"ר רוברט הופסטטלר, אחד המדענים במעבדה
לורן לי סמית' — איליין סטריקלנד, רעייתו של ריצ'רד
ניק סירסי — גנרל פרנק הויט, נותן החסות של סטריקלנד
דייוויד היולט — פלמינג
הפקה

הצילומים החלו ב-15 באוגוסט 2016בהמילטון, אונטריו והושלמו ב-6 בנובמבר 2016.
אלכסנדר דספלה נשכר להלחין את פסקול הסרט.
הכרה > הכנסות

לאחר שהסרט הכניס 4.6 מיליון דולרים לאחר יותר משלושה שבועות של הקרנה מוגבלת, הסרט הופץ באופן נרחב יותר ב-22 בדצמבר 2017, לצד הקרנתם של "לחיות בקטן", "פיץ' פרפקט 3" והפצתו הנרחבת של הסרט "שעה אפלה", הוא גרף 3.1 מיליון דולר נוספים מ-726 בתי קולנוע בסוף השבוע הראשון להפצתו הנרחבת.
הכרה > ביקורות

באתר Rotten Tomatoes, הסרט זכה לדירוג של 93% בהתבסס על 243 ביקורות, עם דירוג ממוצע של 8.4/10. באתר Metacritic, הסרט זכה לציון ממוצע של 86 מתוך 100, בהתבסס על 50 ביקורות.
בן קארול מאתר IndieWire נתן לסרט ציון A וכינה אותו "אחת מעבודותיו של דל טורו המוצלחות ביותר... בעלת חזון יצירתי של אמן היצירה שמרגיש לגמרי חופשי." כתב הרולינג סטון, פיטר טרוורס נתן לסרט 3.5 מתוך 4 כוכבים, שיבח את הופעתה של הוקינס, הצילום ועבודת הבימוי של דל טורו: "אפילו כסרט שצולל לתוך ייסורים וטרגדיה, ליבת מערכת היחסים בין שני אלה לא סביר שתחזיק מתוך שעבוד. דל טורו הוא אמן סרטים ברמה עולמית. אין טעם לנסות לנתח איך הוא עושה את זה."
הכרה > פרסים

פרס אריה הזהב בפסטיבל הסרטים הבינלאומי ה-74 בוונציה.
פרס גלובוס הזהב לבמאי הטוב ביותר ולפסקול המקורי הטוב ביותר, בטקס פרסי גלובוס הזהב ה-75 (מתוך 7 מועמדויות, כולל לסרט הטוב ביותר בדרמה, השחקנית הטובה ביותר בדרמה (הוקינס), שחקנית המשנה הטובה ביותר (ספנסר), שחקן המשנה הטוב ביותר (ג'נקינס) והתסריט הטוב ביותר).
פרס אוסקר לסרט הטוב ביותר, לבמאי, לפסקול ולתפאורה, בטקס פרסי אוסקר ה-90 (מתוך 13 מועמדויות, כולל לעריכה, לתסריט מקורי, לשחקנית ראשית, לשחקן משנה ולשחקנית משנה).
מרי וולטון

| --- | --- |
אין תמונה חופשית
 לידה:  1827 ניו יורק, ארצות הברית 
 מדינה:  ארצות הברית 
 
מרי אליזבת' וולטון הייתה ממציאה אמריקאית במאה ה-19 אשר נרשמו על שמה שני פטנטים להפחתת זיהום.
רקע להמצאותיה

המהפכה התעשייתית, שהחלה בסוף שנות ה-60 של המאה ה-19 לאחר מלחמת האזרחים, יצרה הגירה של עובדים לערים כמו ניו יורק על מנת לעבוד בתעשייה. הפיתוח התעשייתי גרם לפליטת עשן גדולה ומסילות הרכבת שהסיעו עובדים לערים יצרו רעש חזק ופלטו עשן רעיל לאורך המסילות. מרי וולטון ניהלה בניו יורק פנסיון שנמצא בשדרה 6 ורחוב 12 מול מסילת הרכבת החדשה של העיר. וולטון, אשר נגעלה מהעשן הכהה ומשאגת מנועי הרכבת, החליטה לטפל בהם.
עיריית ניו יורק פנתה לממציאים המפורסמים ביותר באמריקה, ביניהם תומאס אדיסון, כדי שימצאו פתרון אך הם לא הצליחו. מרי וולטון, אישה ממעמד הפועלים, חוותה את ההשפעות של בעיה זו באופן יומיומי ובעוצמה רבה יותר מאדיסון, וככל הנראה הדבר תרם להתעקשותה למצוא פתרון.
פילטרים למניעת זיהום אויר

בשנת 1881 וולטון המציאה שיטה להפחתת הזיהום הנגרם כתוצאה מפליטת עשן מארובות במבני תעשייה ומגורים ומקטרים. המערכת שלה הסיטה את העשן לתוך מכלי מים, שם נאגרו החומרים המזהמים ולאחר מכן נשטפו "לביוב, או לערוצים מתאימים אחרים להולכתם ליישוב מרוחק או למקום רצוי". מערכת זו מנעה מפגעי עשן, ריחות ומזהמים הרבה לפני שהתפתחה מודעות ציבורית לנושאי זיהום סביבתי. בזמנה העשן נתפס בעיקר כאי נעימות ומטרד ריח אולם וולטון סייעה מבלי משים גם להפחתת זיהום אשר עלול לגרום לסרטן.
הפחתת רעש

מרי וולטון המציאה בנוסף מערכת להפחתת הרעש שנגרם על ידי פסי רכבת מוגבהים ברחבי עיר מגוריה, ניו יורק. וולטון החלה לחפש פתרון לבעיה זו אחרי ששמעה שתומס אדיסון הצעיר ניסה לפתור אותה ונכשל.
לאחר כמה ימים של נסיעות ברכבת וולטון הבינה שקולות הרכבת מתגברים בגלל קופסאות תמיכה עשויות עץ שנמצאות על המסילות. היא בנתה דגם מיניאטורי של המסילות במרתף הבית שלה וביצעה ניסויים עד שגילתה כי ציפוי הקופסאות בכותנה ומילוי שלהן בחול עוזרים להחליש את רעש הרכבת. את הרעיון הגתה בהשראת השימוש בחול כדי להרגיע את צלצול הסדן ליד ביתה. לאחר תגלית זו, וולטון הציעה להחליש את רעש הרכבת על המסילות על ידי עיטוף פסי הרכבת בקופסאות עץ מרופדות בכותנה ומלאות בחול.. המצאה זו נרשמה כפטנט ב-8 בפברואר 1881, לאחר כמה ניסויים מוצלחים. היא נמכרה לרכבת המטרופוליטן תמורת 10,000 דולר, ומאוחר יותר נכנסה לשימוש גם בחברות רכבת אחרות אשר הגדילו את הצלחתן כתוצאה מהמערכת החדשה והידידותית לסביבה של וולטון.
ביוגרפיה

אין הרבה מידע על חייה של מרי וולטון אשר יכול להסביר כיצד הצליחה, אישה בשנות ה-80 של המאה ה-19, ליצור שתי המצאות מצליחות. בראיון שפורסם ב-1884 בתמליל השבועי של לקסינגטון, קנטקי, וולטון מצוטטת כאומרת: "לאבי לא היו בנים, והוא האמין בחינוך בנותיו. הוא לא חסך בכאבים או בהוצאות כספיות לשם כך". הדבר מספק הסבר כלשהו להצלחתה. עם זאת, אין תיעוד לכך שהיא קיבלה השכלה פורמלית, או שהתמקדה בהנדסה סביבתית. בתרבות ובתקופה בהן גדלה וולטון לא היה מקובל שנשים רוכשות השכלה ולכן נראה בלתי אפשרי שהיא קיבלה השכלה מיוחדת בתחום STEM (ראשי תיבות של Science, Technology, Engineering ו-Mathematics).
מורשת

ההתקדמות הטכנולוגית וההנדסית של וולטון פתרה בעיה ממשית. לאחר השקת המערכת בניו יורק, וולטון נסעה לאנגליה כדי לקדם את חוסמי הזיהום והרעש שלה, מכיוון שהייתה מודעת לזיהום הכבד בלונדון לאורך המהפכה התעשייתית שלהם. ההמצאה של וולטון זכתה לשבחים על ידי פקידים בריטיים כאחת ההמצאות הגדולות של התקופה.
ההמצאה של וולטון התמקדה בעיקר במסילות ברזל מוגבהות, שכמעט כולן הוחלפו במסילות תת-קרקעיות, החל משנות ה-30. אף על פי שבעית הזיהום והרעש כבר אינה גדולה כפי שהייתה בימי חייה של וולטון, עדיין יש שימוש לפטנטים שלה למניעת זיהום ורעש.
ניתן עדיין למצוא שרידים של המסילות המוגבהות לאורך ה-Highline של ניו יורק, אשר הפך לשטח ירוק בעיר. ישנן גם כמה מסילות רכבת גבוהות פעילות בשיקגו, והטכנולוגיה של וולטון אומצה הן ברמה מקומית והן ברמה בינלאומית. בימינו ההשפעה של זיהום אוויר ורעש על גוף האדם ידועה לכל ולכן ניתן להעריך את ההשפעה החיובית שהייתה לוולטון על החברה. כמויות משמעותיות של זיהום אוויר נמצאו כגורם לסרטן, ומערכת הסינון שוולטון המציאה שיפרה את איכות האוויר ובכך הקטינה כנראה תחלואה. רעש חזק מדי או מתמשך מדי עלול לגרום לסיבוכים פיזיים כמו סיכון מוגבר לאובדן שמיעה, מתח, חרדה, דיכאון, לחץ דם ומחלות לב. מרי וולטון עזרה לטפל בבעיות הללו, עוד לפני שהבינה אותן במלואן.
וולטון זכתה להכרה כפמיניסטית STEM ומודל לחיקוי. "המהנדסים והממציאים הבולטים ביותר של המאה [תומאס אדיסון ביניהם] עסקו בנושא אך לא יכלו לספק פתרון, והנה, המוח של אישה עשה את העבודה..." כתב ה-Women's Journal 20 שנים לאחר מכן. אולם כאשר מתבקשים לחשוב על ממציא, או אפילו אישה ממציאה, שמה של מרי וולטון לא מוזכר. היא הקדימה את זמנה ביכולת הנדסית, בתפקידים מגדריים, ובאיכות אוויר ומניעת זיהום, ועדיין לא קיבלה את תשומת הלב המגיעה לה.